Mauren

Mauren (en alamanico Muura) ye un municipio de Liechtenstein. Muga a o norte con Schellenberg, a l'este con Feldkirch (Vorarlberg, Austria), a o sud-este con Frastanz (Vorarlberg, Austria), y a o sud y ueste con Eschen.

D'antis mas yera dito Muron, nombre que apareixe en documentos dende 1178. Tien un molimento homenache a l'historiador y educador Peter Kaiser (1793–1864). En tot o municipio de Mauren bi ha una población de 4.141 personas.

L'alcalde d'o municipio ye Freddy Kaiser (FBP). O concello, trigau cada cuatre anyadas por o pueblo, ye formau por 10 miembros: seis d'o Partiu Progresista d'os Ciudadans, tres d'a Unión Patriotica y unatro libre.

 Puestos d'intrés 
 Sportpark Eschen-Mauren.
 Casa d'a Ciudat de Mauren.
 Parroquia d'Eschen-Mauren.
 Sendero Mauren-Eschen.

 Comunicacions 
L'autobús, l'auto y a bicicleta son os millors medios de transporte ta plegar enta Mauren. Un atro transporte posible ye o tren, encara que no bi ha una gara en a ciudad, as mas amanadas se troban en Ruggell y en Schaan-Vaduz.

 Esporte 
A seu d'o club de vela nacional d'o país se troba en Mauren, encara que o esporte mas important d'a ciudat ye o fútbol. L'equipo d'a ciudat ye o USV Eschen/Mauren, que chuga en a liga suiza y que ha ganau cuantas copas de Liechtenstein.

 Vinclos externos 

 Pachina oficial d'o municipio de Mauren

Categoría:Municipios de Liechtenstein